open-index/open-wikipedia-markdown huggingface dataset:
The Muppets (filme)

***The Muppets*** é un filme estadounidense dirixido por James Bobin que se estreou no 2011. Baséase no programa de televisión The Muppets de Jim Henson.

## Sinopse 
Durante as súas vacacións nos Ánxeles, Walter, o fan número un dos Muppets, e o seu irmán Gary (Jason Segel) e a moza deste, Mary (Amy Adams), descobren que o petroleiro Tex Richman (Chris Cooper) artella derrubar o Teatro dos Muppets para perforar o soar. Para montar o show máis espectacular nunca visto e recadar os 10 millóns de dólares necesarios para salvar o teatro, Walter, Mary e Gary buscan á Ra Kermit e ó resto dos Muppets.

## Personaxes 
* Jason Segel como Gary
* Amy Adams como Mary
* Chris Cooper como Tex Richman
* Rashida Jones como Veronica

### Muppets 
* Peter Linz como Walter
* Steve Whitmire como Kermit the Frog, Rizzo the Rat, Beaker, Statler e Waldorf, Link Hogthrob, e Home das noticias muppet
* Eric Jacobson como Fozzie Bear, Miss Piggy, Animal, Sam the Eagle, e Marvin Suggs
* Dave Goelz como Gonzo, Bunsen Honeydew, Zoot, Waldorf, Beauregard e Kermoot the Frog
* Bill Barretta como Rowlf the Dog, Dr. Teeth, Bobo the Bear, Pepe the King Prawn, The Swedish Chef, Behemoth, Mahna Mahna, Whatnot Farmer e Forma Muppet de Gary
* David Rudman como Janice, Scooter, Wayne e Miss Poogy
* Matt Vogel como Floyd Pepper, Crazy Harry, Camilla the Chicken, Uncle Deadly, Lew Zealand, Sweetums, '80s Robot, Janooce e Roowlf the Dog
* Tyler Bunch como Thog e Foozie Bear
* Alice Dinnean como Afghan Hound

### Cameo de estrelas 
* Alan Arkin como Guía turístico
* Emily Blunt como Recepcionista de Miss Piggy
* James Carville como El mesmo
* Bill Cobbs como Avó
* Feist como un residente de Smalltown
* Zach Galifianakis como Hobo Joe
* Donald Glover como Executivo de Junior CDE
* Whoopi Goldberg como Ela mesma
* Selena Gomez como Ela mesma
* Dave Grohl como Animool
* Neil Patrick Harris como El mesmo
* Judd Hirsch como El mesmo
* Ken Jeong como "Punch Teacher" Host
* John Krasinski como El mesmo
* Bret McKenzie como Forma de Muppet de Gary
* Jim Parsons como Forma Humana de Walter
* Rico Rodriguez como El mesmo
* Mickey Rooney como Residente de Smalltown
* Kristen Schaal como Moderador no grupo de control da ira
* Sarah Silverman como Greeter
* Jack Black como El mesmo

## Galardóns e nomeamentos 
* 2011: Oscar: Mellor canción.
* 2011: Satellite Awards: 3 nomeamentos, incluíndo Mellor filme de animación/mestura de técnicas.
* 2011: Critics Choice Awards: Mellor canción. 4 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Lista de personaxes de Naruto

O anime e manga de *Naruto* contén unha gran cantidade de personaxes, creados por Masashi Kishimoto. A historia que rodea a serie transcorre nun universo ficticio onde diferentes países loitan polo poder empregando o poder dos ninjas, que son quen de realizar técnicas sobrehumanas de combate (jutsus). O argumento de *Naruto* está dividido en dúas partes. A historia da segunda ten lugar dous anos despois do remate da primeira. A trama principal segue as aventuras dun grupo de xoves ninjas da Aldea Oculta de Konoha.

O personaxe principal é Naruto Uzumaki, un enerxético ninja que desexa converterse no próximo Hokage, o líder da súa aldea de ninjas.

## Protagonistas 
Os personaxes protagonistas son os membros do equipo 7 (ou equipo Kakashi). Despois de que Sasuke Uchiha marchase de Konoha ó final da primeira parte, o equipo disolveuse. Durante a segunda parte, o equipo refórmase coa incorporación de dous novos membros: Sai, que ocupa a posición de Sasuke, e Yamato, que substitúe a Kakashi durante un breve período de tempo e que logo pasa a ser un máis.

### Naruto Uzumaki 
### Sasuke Uchiha 
### Sakura Haruno 
### Kakashi Hatake 
## Antagonistas 
### Otogakure 
#### Orochimaru 
#### Kabuto Yakushi 
#### Os catro do Son 

### Akatsuki 
#### Itachi Uchiha 
#### Kisame Hoshigaki 
#### Deidara 
#### Sasori 
#### Zetsu 
#### Tobi 
#### Hidan 
#### Kakuzu 
#### Pain 
#### Konan 
### Taka 
 ou 

### Kirigakure 
#### Zabuza Momochi 
#### Haku 
### Madara Uchiha 
## Outros personaxes 
### Equipo 8 
#### Kiba Inuzuka 
#### Akamaru 
#### Shino Aburame 
#### Hinata Hyuga 
#### Kurenai Yuhi 
### Equipo 10 
#### Choji Akimichi 
#### Shikamaru Nara 
#### Ino Yamanaka 
#### Asuma Sarutobi 
### Equipo Gai 
#### Neji Hyuga 
#### Rock Lee 
#### Tenten 
#### Maito Gai 
### Hokage 
#### Hiruzen Sarutobi 
#### Minato Namikaze 
#### Tsunade 
#### Danzo Shimura 
### Sunagakure 
#### Gaara 
#### Kankuro 
#### Temari 
### Outros 
#### Iruka Umino 
#### Konohamaru Sarutobi 
#### Jiraiya 
#### Shizune 
#### Chiyo 
#### Sai 
#### Yamato 
#### Killer Bee 
#### Kurama
Xefe Powhatan

**Xefe Powhatan** ou ***Wahunsonacock*** (¿1547? - 1618) foi un líder dos powhatan, principal etnia da confederación de tribos que se estendía dende a actual cidade de Washington D. C. ata Carolina do Norte nos Estados Unidos. Rexía sobre uns 30 pobos, e gobernaba dende a poboación de Werowocomoco localizada no actual condado de Gloucester, Virxinia.

Segundo John Smith, en 1607 subxugou ás tribos do lugar e converteuse no seu xefe. Mantivo unha actitude ambigua cos colonos brancos, mais permitiu que no ano 1613, a súa filla Pocahontas casase con John Rolfe. Morreu no 1618 e foi sucedido polo seu irmán Opitchapan. Converteuse nun personaxe lendario para a posteridade, de xeito que algunhas familias da alta sociedade virxiniana afirman ser descendentes seus.

O personaxe homónimo do filme de Disney *Pocahontas* baséase no personaxe histórico, ó cal pon a súa voz o actor síux e militante do American Indian Movement Russell Means. No filme *The New World* é August Schellenberg quen interpreta o Xefe Powhatan.

## Véxase tamén 
### Outros artigos 
* Pobo powhatan
Ramallal

O topónimo **Ramallal** pode referirse a:

;En Galiza
***Ramallal**, lugar da parroquia de Noche, no concello de Vilalba;
***O Ramallal**, lugar da parroquia de Antas, no concello da Lama;
***O Ramallal**, lugar da parroquia de Golmar, no concello da Laracha;
***O Ramallal**, lugar da parroquia do Ermo, no concello de Ortigueira;
***O Ramallal**, lugar da parroquia de Paredes, no concello de Ponteareas;
***O Ramallal**, lugar da parroquia de San Pedro de Eume, no concello das Pontes de García Rodríguez;
***O Ramallal**, lugar da parroquia de Seixas, no concello das Somozas;
***O Ramallal**, lugar da parroquia de Mourence, no concello de Vilalba;
***O Ramallal**, lugar da parroquia de Sancovade, no concello de Vilalba.

## Véxase tamén
### Outros artigos
Alimpadoiros, Vilavella, As Pontes de García Rodríguez

**Alimpadoiros** é un lugar da parroquia de Vilavella no concello coruñés das Pontes de García Rodríguez na comarca do Eume. Tiña 7 habitantes no ano 2014 segundo datos do IGE, dos cales 4 eran homes e 3 eran mulleres.
## Lugares e parroquias
### Lugares de Vilavella
### Parroquias das Pontes de García Rodríguez
Porreira

O topónimo **Porreira** pode referirse a:

;En Galiza
***Porreira**, lugar da parroquia de Nieva, no concello de Avión;
***A Porreira**, lugar da parroquia de Narla, no concello de Friol;
***Pena Porreira**, lugar da parroquia de Vilavella, no concello das Pontes de García Rodríguez.

## Véxase tamén
### Outros artigos
***Monte Porreiro**, lugar da parroquia de Mourente, no concello de Pontevedra;
***Porreiros**, lugar da parroquia de Gresande, no concello de Lalín.
Vilavella, Vilavella, As Pontes de García Rodríguez

**Vilavella** é un lugar da parroquia de Vilavella no concello coruñés das Pontes de García Rodríguez na comarca do Eume. Estaba despoboado no ano 2014 segundo datos do IGE.

O lugar desapareceu pola construción da central térmica das Pontes.

## Lugares e parroquias 
### Lugares de Vilavella 
### Parroquias das Pontes de García Rodríguez 
## Notas
Río Loio

O **río Loio** é un río galego afluente do Miño, que transcorre por terras de Portomarín e Paradela, en Lugo. Trátase dun curso de auga que avanza paralelamente ao Camiño de Santiago e está situado nas inmediacións dun importante conxunto paisaxístico e arquitectónico, con lugares de referencia como a capela de Portocarneiro ou o Santa María de Loio. Morre no encoro de Belesar. Ten varios saltos de auga, o maior deles de oito metros de altura.

En 2012 a asociación ecoloxista ADEGA denunciou a intención de abrir tres minicentrais no seu curso.

## Notas 
## Véxase tamén 
### Ligazóns externas 
* Ruta do Loio
Pocahontas

*Para o artigo referido á película, ver* ***Pocahontas**.

*[miniatura|200px| O único retrato de Pocahontas feito en vida, un gravado realizado en [Londres de 1616 por Simon van der Meer.]]

**Mataoka**, coñecida como **Pocahontas** ou **Amonute**, nada en 1595 e finada o 21 de marzo de 1617 en Londres, foi a filla máis vella do Xefe Powhatan, xefe da confederación algonquina en Virxinia.

Foi capturada polos ingleses durante as hostilidades anglo-indias de 1613. Durante o tempo que estivo presa, converteuse ao cristianismo e mudou o seu nome por Rebecca. Cando tivo a oportunidade de volver coa súa xente escolleu quedar cos ingleses. En abril de 1614, con 17 anos, casou co empresario do tabaco, John Rolfe, e en xaneiro de 1615 deu a luz ao seu fillo Thomas Rolfe.

En 1616 os Rolfe viaxaron a Londres e Pocahontas foi presentada perante a sociedade inglesa como exemplo de "salvaxe civilizada", coa esperanza de obter máis investimento no asentamento de Jamestown. Converteuse nunha celebridade, recibiu honores e asistiu a unha mascarada no palacio de Whitehall. En 1617, os Rolfe dispoñíanse a volver a Virxinia pero Pocahontas morreu en Gravesend por causas descoñecidas, aos 20 ou 21 anos.

En lingua algonquina, o seu verdadeiro nome era Matoaka, pero entre os powhatan era común ter varios nomes para diferentes situacións polo que se coñecía tamén polos alcumes de *Pocahontas*, que en algonquino significa *pequena licenciosa* e *Amonute*. 

Numerosos lugares e produtos nos Estados Unidos levan o seu nome. A súa historia foi idealizada ao longo dos anos e plasmada en arte, literatura e cine. Varios filmes foron realizados baseados en maior ou menor medida na súa vida como *The New World*, de Terrence Malick, ou as versións de Disney en *Pocahontas* (1995) e *Pocahontas II* (1998). Moitas personalidades dos Estados Unidos teñen afirmado ser descendentes dela, a través do seu fillo Thomas, como a primeira dama Edith Wilson, muller do presidente Woodrow Wilson, o actor Glenn Strange, o cantante Wayne Newton ou o astrónomo Percival Lowell.

## Notas 
## Véxase tamén 
### Outros artigos 
* Pobo powhatan
Condado de Mesa

miniatura|250px|*City Hall* de Grand Junction.

O **condado de Mesa** (en inglés: **Mesa County**), fundado o 14 de febreiro de 1883, é un dos 64 condados do estado de Colorado (Estados Unidos).

## Xeografía 
Ten unha superficie de 8.653&nbsp;km², dos que 8.619 son de terra firme e 35 (o 0,40 %) de augas continentais. A súa poboación, segundo o censo do ano 2000, era de 116.255 habitantes, polo que a súa densidade de poboación era de 13 hab./km².

A súa capital é a cidade de Grand Junction (58.566 habitantes en 2000), así chamada por estar na confluencia dos ríos Grand River e Gunnison River.

## Datos económicos 
Segundo o censo dos Estados Unidos do ano 2000, a renda per cápita media do condado era de 35.864 dólares, e os ingresos medios dunha familia era de 43.009 $.

En 2000 os homes tiña uns ingresos per cápita de 32.316 dólares, contra 22.374 das mulleres. O ingreso *per cápita* para o condado era de 18.715 dólares. Ao redor do 10,20 % da poboación estaba baixo o limiar de pobreza nacional.

## Notas 
## Véxase tamén 
### Ligazóns externas 
* Web oficial do Mesa County Government
* Colorado County Evolution by Don Stanwyck (Evolución dos condados de Colorado)
* Colorado Historical Society. Historia de Colorado
John Wilkinson Taylor

**John Wilkinson Taylor**, nado en Covington, Kentucky, o 2 de setembro de 1906 e finado en Denver, Colorado, o 11 de decembro de 2001, foi un educador estadounidense. Foi presidente da Universidade de Louisville de 1947 a 1949. Foi director xeral da Unesco entre 1952 e 1953.
Agustín José Antuña Alonso

**Agustín José Antuña Alonso**, nado en La Felguera (Asturias) o 19 de marzo de 1927, e finado en Xixón o 10 de marzo de 2012, foi un avogado e político asturiano da Unión de Centro Democrático (UCD).

Licenciouse en Dereito na Universidade de Oviedo.

Entre 1979 e 1983 foi cabeza de lista do concello de Xixón pola UCD sendo concelleiro e xefe da oposición, cargo que compaxinou co de Presidente da Deputación Provincial de Oviedo. Permanece nese posto até a aprobación do Estatuto de Autonomía asturiano o 6 de marzo de 1982, co cal a Deputación intégrase na Administración Autonómica converténdose na Xunta Xeral do Principado de Asturias e Agustín Antuña convértese no seu primeiro presidente provisional, posto que ocupa até o 14 de xaneiro de 1983.

Máis tarde desempeñou diversos cargos como o de decano do Colexio de Avogados de Xixón (1990-2000), conselleiro do Consello Xeral da Avogacía, vicepresidente da Cámara da Propiedade Urbana de Xixón e desde 1980 patrono-fundador da Fundación Príncipe de Asturias.

Concedéronselle varias distincións como a Gran Cruz de San Raimundo de Peñafort e a Insignia de Ouro do Colexio de Avogados de Xixón. É así mesmo, membro de honra da Academia de Medicina do Principado e é membro de número da Academia de Xurisprudencia do Principado.

Foi presidente da Fundación Foro Jovellanos do Principado de Asturias entre marzo de 1998 e o mesmo mes de 2002.

## Notas 
## Véxase tamén 
### Ligazóns externas 
* Biografía de Agustín José Antuña Alonso, na Real Academia de Medicina del Principado de Asturias .
Jaime Torres Bodet

**Jaime Torres Bodet**, nado en Cidade de México o 17 de abril de 1902 e finado na mesma cidade o 13 de maio de 1974, foi un diplomático, escritor, ensaísta e poeta mexicano, director xeral da Unesco de 1948 a 1952. O seu traballo na alfabetización foi recoñecido, ademais de haber posto en funcionamento a política de relacións exteriores durante os inicios da guerra fría. Suicidouse en 1974.

## Notas
A Carballeira, Vilavella, As Pontes de García Rodríguez

**A Carballeira** é un lugar da parroquia de Vilavella no concello coruñés das Pontes de García Rodríguez na comarca do Eume. Tiña 6 habitantes no ano 2014 segundo datos do IGE, dos cales 3 eran homes e 3 eran mulleres.
## Lugares e parroquias 
### Lugares de Vilavella 
### Parroquias das Pontes de García Rodríguez
María de Villota

**María de Villota Comba**, nada en Madrid o 13 de xaneiro de 1980 e finada en Sevilla o 11 de outubro de 2013, foi unha piloto española de coches de carreiras. Era filla do expiloto de Fórmula 1 Emilio de Villota e irmá de Emilio de Villota Jr., quen do mesmo xeito que a súa irmá competiu na Formula Palmer Audi.

## Carreira 
De Villota competiu na World Touring Car Championship e nas ADAC Procar Series. En agosto de 2009, asinou un contrato co Atlético de Madrid polo resto da tempada na Superleague Formula.

O 18 de agosto de 2011, o equipo Lotus Renault GP confirmou que De Villota fixera unha proba de debut na Fórmula 1 nun Renault R29 no circuíto Paul Ricard, e estaban en conversacións para conseguir un asento como piloto de probas na F1,. En decembro reiterou o seu desexo de traballar co equipo en 2011, engadindo que estaba en conversacións avanzadas para o papel de terceiro piloto.
 
O 7 de marzo de 2012, anunciouse que María de Villota uniuse a Marussia F1 Team como piloto de probas, coa oportunidade de probar o coche de F1 a finais de ano.

O 3 de xullo de 2012 sufriu un grave accidente no aeródromo de Duxford (Cambridgeshire, Reino Unido) mentres realizaba unhas probas de aerodinámica para o seu equipo. A súa vida chegou a correr serio perigo, pero tras unha rápida intervención dos servizos de urxencia estabilizóuselle. Desafortunadamente, a causa do accidente, María perdeu o ollo dereito. O accidente tivo lugar por un sistema que teñen os coches de F1. Cando o motor alcanza un nivel de revolucións baixo, o sistema aumenta as revolucións ao 50% da potencia actual. O accidente ocorreu cando o coche de María estaba ao ralentí e chocou contra un tráiler aparcado a pé de pista e coa rampla a media altura o que fixo que o accidente fóra de maior gravidade. Pouco máis dun ano despois do accidente é atopada morta nun hotel de Sevilla, días antes de pronunciar unha conferencia e de presentar o seu libro *La vida es un regalo*.

## Palmarés 
### Superleague Formula 
#### 2009 
:**Nota:** As carreiras en **negra** indican *pole position*. As carreiras en *cursiva* indican volta rápida.

#### 2009 Super Final Results 
* Os puntos dos resultados da Super Final en 2009 non contaban para o campionato principal.

## Notas 
## Véxase tamén 
### Ligazóns externas 
* Páxina web oficial
* Career statistics from Driver Database
Explorer 55

**Explorer 55**, tamén denominado **AE-E** (*Atmospheric Explorer E*) e **AE-5**, foi un satélite científico da NASA pertencente á serie Atmosphere Explorer lanzado o 20 de novembro de 1975 desde o Centro Espacial de Cabo Cañaveral a bordo dun foguete Delta 2910.

## Características 
A misión de Explorer 55 foi estudar os procesos procesos químicos e os mecanismos de transferencia de enerxía que controlan a estrutura e o comportamento da atmosfera terrestre e da ionosfera na rexión de máxima absorción de enerxía solar a latitudes próximas ó ecuador mentres que Explorer 54 (AE-D) estudaba as rexións polares e a latitudes altas. Explorer 54 fallou o 29 de xaneiro de 1976, sendo substituído por Explorer 51 para poder seguir facendo medidas simultáneas.

O satélite era do mesmo tipo que Explorer 51 e usaba os mesmos instrumentos salvo o medidor de electróns de baixa enerxía e o detector de óxido nítrico no ultravioleta, que eran máis apropiados para facer medicións a latitudes altas e que foron substituídos por un espectrómetro de raios ultravioleta retrodispersados para medi-lo contido de ozono na atmosfera.

Explorer 55 reentrou na atmosfera o 10 de xuño de 1981.

## Notas 
### Outros artigos 
* Explorer 17
* Explorer 32
* Explorer 51
* Explorer 54
Terres de l'Ebre

dereita|miniatura|200px|
As '''Terres de l'Ebre'* (*Terras do Ebro'') é unha rexión do sur de Cataluña (España) formada polas comarcas de Baix Ebre, Montsià, Terra Alta e Ribera d'Ebre. É un dos oito ámbitos funcionais territoriais definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

O seu accidente xeográfico máis característico é o curso baixo do río Ebro. O seu territorio, con máis de 3.300&nbsp;km cadrados representa o 52% da superficie da provincia de Tarragona e o 10% da de Cataluña e está constituído por 52 municipios.

As principais localidades por poboación son: Tortosa, Amposta, Sant Carles de la Ràpita, Deltebre, Alcanar e l'Ametlla de Mar. Teñen un peso representativo tamén Gandesa e Móra d'Ebre, como capitais de comarca que son.

No aspecto ambiental as catro comarcas posúen un importante patrimonio natural: os parques naturais de Delta do Ebro e Portos de Tortosa-Beceite, así como outras zonas que gozan doutros graos de protección, como a serra de Cardó ou a reserva de Sebes en Flix. A este súmaselle o seu legado cultural e histórico-artístico, como os conxuntos históricos de Tortosa, Horta de Sant Joan, Miravet, Batea ou Arnes.

## Véxase tamén 
* Parque Natural do Delta do Ebro (Terras do Ebro-Reserva da biosfera)
* Parque Natural de Els Ports (Terras do Ebro-Reserva da biosfera)

### Ligazóns externas 
* Terras do Ebro-Reserva da biosfera    
* Viulebre.com. Turismo, actividades, servizos e notícias das Terres de l'Ebre. 
* Surtdecasa.cat . Axenda cultural e de ocio. 
* IDECE. Instituto para o desenvolvemento das comarcas do Ebre. 
* Terresdelebre.org . Padroado de Turismo da Deputación de Tarragona.
Inklings

[miniatura|dereita|300px|Esquina do *[pub* *Eagle and Child*, onde os *Inklings* se xuntaban.]]
Os ***Inklings*** eran un cenáculo de académicos e escritores ingleses vencellados á Universidade de Oxford, a maior parte deles cristiáns, que se reuniu en Oxford entre os anos trinta e os sensenta, aínda que a súa época máis intensa durou só até 1949. Os *Inklings* eran entusiastas da literatura, que ponderaban o valor da narrativa en ficción, e que impulsaban a escrita de fantasía.

## Membros e reunións
[miniatura|esquerda|O *pub* [The Eagle and Child de Oxford onde se xuntaban os xoves á mañá.]]

Os membros máis regulares, moitos deles académicos na Universidade, foron C. S. "Jack" Lewis, J. R. R. "Tollers" Tolkien, Owen Barfield, Charles Williams, o fillo de Tolkien Christopher, o irmán máis vello de Lewis "Warnie", Roger Lancelyn Green, Adam Fox, Hugo Dyson, R. A. "Humphrey" Havard, J. A. W. Bennett, Lord David Cecil e Nevill Coghill. Outros asistentes menos frecuentes foron Percy Bates, Enid Blyton, Charles Leslie Wrenn, Colin Hardie, James Dundas-Grant, John David Arnett e Jon Fromke, John Wain, R. B. McCallum, Gervase Mathew, e C. E. Stevens. Outros convidados foron E. R. Eddison e o poeta surafricano Roy Campbell. Como era común naquel momento e lugar, todos os *Inklings* eran homes. Dorothy L. Sayers, ás veces considerada unha deles, era amiga de Lewis e de Williams, mais nunca asistiu ás súas xuntanzas.

O debate sobre literatura e teoloxía, e a lectura e crítica dos traballos sen finalizar dos membros eran as principais actividades. *O Señor dos Aneis* de Tolkien, *Out of the Silent Planet* de Lewis e ''All Hallows' Eve* de Williams son algunhas das novelas que foron lidas por vez primeira aos *Inklings*. As reunións non eran totalmente serias, senón que transcorrían nun ambiente informal e de camaradaría.

Até 1949 as reunións dos *Inklings* celebrábanse polo xeral as noites dos xoves, nas habitacións de C. S. Lewis no Magdalen College. A miúdo xuntábanse tamén os xoves a mediodía no *pub* *The Eagle and Child*. Anos despois cambiaron de lugar, pasando ao *The Lamb and Flag''.

## Notas e referencias
## Véxase tamén
### Bibliografía
*
### Ligazóns externas
*The Journal of Inklings Studies
Kętrzyn

**Kętrzyn** (en polaco e oficinalmente, pronunciado /ˈkɛntʂɨn/; en ; antigamente en ), é un municipio do noroeste de Polonia que en 2004 tiña unha poboación de 28.351 habitantes. Actualmente pertence ao voivodato de Varmia e Masuria, mais entre 1975 e 1998 foi parte do de Olsztyn. É a capital do condado de Kętrzyn, e recibiu o seu nome en 1950 do historiador Wojciech Kętrzyński.

## Historia 
Os poboadores orixinais da rexión foron a tribo báltica dos aesti, mencionados polo historiador romano Tácito na súa obra *Xermania*. A vila, coñecida en alemán como *Rastenburg* e en polaco como *Rastembork*, foi establecida en 1329 no Estado da Orde Teutónica e lle foron recoñecidos os dereitos de vila en 1357.

En 1914, durante a primeira guerra mundial, foi escenario da batalla dos lagos de Masuria durante a campaña de Tannenberg. Durante a segunda guerra mundial foi o lugar onde Adolf Hitler tivo os seus cuarteis militares, chamados *Wolfsschanze*, e que estaban localizados nun bosque ao leste da poboación. En 1945 a zona foi devastada polos alemáns en retirada e polo avance dos soviéticos na campaña de Vistula-Oder. A vila foi ocupada polo Exército Vermello en 1945 preto do fin da guerra. Logo da guerra, pasou a pertencer a Polonia, como foi acordado na Conferencia de Potsdam. Os residentes alemáns que non foran evacuados foron expulsados e substituídos por polacos. A vila foi renomeada como *Rastembork* en 1945, e máis adiante, en 1950, cambiou novamente o seu nome polo actual, *Kętrzyn*.

## Persoas vencelladas a Kętrzyn
* Karl Bogislaus Reichert
* Elisabet Boehm
* Arno Holz
* Wilhelm Wien
* Waldemar Grzimek
* Siegfried Tiefensee

## Galería 

File:2005-09 - Kętrzyn kościół.JPG|Igrexa de San Xurxo
File:2005-09 Kętrzyn pomnik Kętrzynskiego.jpg|Monumento a Wojciech Kętrzyński 
File:Zamek Kętrzyn 002.jpg|Castelo de Kętrzyn
File:2009-07 Kętrzyn 2.jpg|*Drei Thore des Tempels *

## Cidades irmandadas
*  Volodymyr-Volynskyi, Ucraína
*  Wesel, Alemaña
*  Zlaté Hory, Chequia
*  Svetly, Rusia
## Véxase tamén
### Ligazóns externas
* Provinz Ostpreußen  
* Páxina do concello
Tołkiny

miniatura|300px|Igrexa da vila.

**Tołkiny** (/tɔu̯ˈkinɨ/) (en ), é unha vila do concello polaco de Korsze, no condado de Kętrzyn, Varmia e Masuria. Esta a unha distancia aproximada de 9 quilómetros ao sueste de Korsze, 11 quilómetros ao oeste de Kętrzyn e 60 quilómetros ao nordeste da capital rexional, Olsztyn. Antes de 1945 o territorio era parte de Alemaña (Prusia Oriental).
Marcial Taboada de la Riva

**Marcial Taboada de la Riva**, nado en Ourense o 15 de marzo de 1837 e finado en Pinto o 23 de abril de 1913, foi un médico e político galego.
## Traxectoria 
Doutor en Medicina pola Universidade Complutense de Madrid (1857), abandonou o corpo de sanidade da Armada e especializouse en hidroloxía. Dirixiu os balnearios de Marchena e Panticosa e foi inspector xeral de Sanidade. Militou no Partido Liberal e foi deputado polo distrito do Carballiño (1893-1896 e 1898-1899) e senador polas provincias de Ourense (1897-1898) e Lugo (1901-1902), pola Real Academia de Medicina (1903-1904) e senador vitalicio (1905-1907). Dirixiu o Anuario de Hidrología Médica Española. Foi presidente da Sociedad Española de Hidrología, vicepresidente do Consello de Sanidade e membro da Real Academia de Medicina, da Sociedade de Ciências Médicas de Lisboa e da Société Française d’Hygiéne.

## Obras 
* *La invasión colérica*.
* *El histerismo*.
* *Tratado de hidroloxía*.

## Véxase tamén 
### Ligazóns externas 
* Ficha no Congreso dos Deputados
* Expediente no Senado
Carreteras secundarias

***Carreteras secundarias*** é un filme español dirixido Emilio Martínez Lázaro que se estreou en 1997.

## Sinopse 
España, 1974. Un adolescente e o seu pai viaxan dun lado a outro nun coche que é a única propiedade que teñen. A súa vida é un continuo ir e vir por apartamentos costeiros de aspecto desolado na tempada baixa de turismo. Cando se ven na obriga de mudar de itinerario e afastarse do mar, as súas cambiarán radicalmente.

## Personaxes 
* Antonio Resines como Lozano
* Miriam Díaz Aroca como Estrella
* Fernando Ramallo como Felipe
* Maribel Verdú como Paquita
* Jesús Bonilla como Félix
* José Ángel Egido como Inspector de policía

## Galardóns e nomeamentos 
* 1998: Goya. Mellor actor revelación (Fernando Ramallo).
* 1998: Goya. Mellor guión adaptado (Ignacio Martínez de Pisón).
* 1998: Unión de Actores. Mellor actor revelación (Fernando Ramallo).

## Véxase tamén 
### Ligazóns externas 
* Ficha na IMDb 
* Ficha en Filmaffinity
Meseta oceánica

Unha **meseta oceánica** ou **meseta submarina** é unha extensa rexión submarina relativamente plana que se eleva moi por riba do nivel do leito mariño.

Aínda que moitas mesetas oceánicas se compoñen de codia continental, e con frecuencia forman un todo ininterrompido co noiro continental, algunhas son restos submarinos de grandes provincias ígneas. Estas formáronse polo equivalente dos continentais basaltos de inundación, tales como os *Deccan Traps*, na India, e a *Snake River Plain* no Pacífico Noroeste dos Estados Unidos.

Os xeólogos cren que as mesetas oceánicas ígneas poden representar unha etapa no desenvolvemento da codia continental, xa que xeralmente son menos densas que a codia oceánica, sen deixar de seren máis densas que a codia continental normal.

As diferenzas de densidade nos materiais da codia xorden en gran medida das diferentes proporcións de elementos diferentes, sobre todo de silicio. A codia continental ten maior cantidade de silicio (estas rochas denomínanse félsicas), mentres que a codia oceánica ten unha menor cantidade de silicio (rochas máficas). As mesetas oceánicas ígneas teñen unha proporción intermedia entre da das codias continental e oceánica, aínda que son máis máficas que félsicas.

Porén, cando unha placa tectónica que ten codia oceánica subduce baixo unha placa que ten unha meseta oceánica ígnea, o vulcanismo que erupciona sobre a meseta como na codia oceánica quéntase no seu descenso cara ao manto erupcionando material que é máis félsico ca o material que constitúe a meseta. Isto representa un paso cara á creación da codia, que é cada vez máis de carácter continental, que é menos densa e máis flotante. Se unha meseta oceánica ígnea afunde baixo outra, ou baixo a codia continental xa existente, as erupcións producidas desta maneira producen material que é aínda máis félsico, e así sucesivamente a través do tempo xeolóxico.

## Notas 
## Véxase tamén 
### Bibliografía 
* Oceanic Plateaus: Nuclei for Archean Cratons  
* Uenzelmann-Neben, G.; K. Gohl; A. Ehrhardt, and M. Seargent (1999): Agulhas Plateau, SW Indian Ocean: New Evidence for Excessive Volcanism, *Geophysical Research Letters*, **26** (13), 1941–1944.

### Outros artigos 
* Tectónica de placas
* Meseta

### Ligazóns externas 
* Les plateaux océaniques
Ran (filme)

***Ran*** (en ) é un filme xaponés dirixido por Akira Kurosawa que se estreou en 1985. Estreouse en galego na TVG o 22 de xaneiro de 1991.

## Sinopse 
No Xapón medieval, o poderoso señor Hidetora decide abdicar e repartir os seus dominios entre os seus tres fillos. O menor considera que a idea é unha parvada e só servirá para causar problemas. O seu pai, anoxado, deshérdao. Axiña descubrirá o seu erro: a ambición fará que os seus fillos maiores se enfronten polo poder nunha cruel guerra.

## Galardóns e nomeamentos 
* 1985: Oscar: Mellor vestiario. Nomeada a Director, Fotografía e Dirección artística.
* 1985: Nomeada ó Globo de Ouro: Mellor filme estranxeiro.
* 1986: 2 premios BAFTA: Filme estranxeiro, Maquillaxe. 4 nomeamentos.
* 1986: 2 nomeamentos ó César: Filme estranxeiro e Póster.
* 1985: Premios David di Donatello: Mellor director estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
007 contra o doutor No

***007 contra o doutor No*** (en ) é un filme británico dirixido por Terence Young que se estreou en 1962. Baséase na novela *Dr. No* de Ian Fleming. Primeiro filme baseado no personaxe James Bond. Estreouse en galego na TVG o 17 de marzo de 2008.

## Sinopse 
James Bond chega a Xamaica coa misión de pescudar sobre os asasinatos cometidos por un axente especial británico e a súa secretaria. Mais, ó mesmo tempo, descobre a existencia dunha sinistra organización na illa Crab Key. Nesta ocasión o seu inimigo é o Doutor No, que, axudado polo seu cómplice, o profesor Dent, proponse executar un sinistro plan: desviar a traxectoria dos foguetes de Cabo Cañaveral.

## Personaxes 
* Sean Connery como James Bond
* Ursula Andress como Honey Rider
* Joseph Wiseman como Doutor Julius No
* Jack Lord como Felix Leiter
* Bernard Lee como M
* Anthony Dawson como Profesor Dent
* John Kitzmiller como Quarrel
* Zena Marshall como Miss Taro
* Eunice Gayson como Sylvia Trench
* Lois Maxwell como Miss Moneypenny
* Peter Burton como Q/Major Boothroyd
* Timothy Moxon como John Strangways
* Reggie Carter como Mr. Jones
* Marguerite LeWars como Fotógrafo do doutor No

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
A Aldea de Abaixo, Somede, As Pontes de García Rodríguez

**A Aldea de Abaixo** é un lugar da parroquia de Somede no concello coruñés das Pontes de García Rodríguez na comarca do Eume. Segundo datos do INE, no ano 2014 estaba habitado por unha muller. Non obstante, en 2024 xa estaba deshabitado.

## Notas 

## Lugares e parroquias 
### Lugares de Somede 
### Parroquias das Pontes de García Rodríguez
O Bidueiral

Como topónimo **O Bidueiral** pode referirse a:

;En Galiza
***O Bidueiral**, lugar da parroquia de Somede, no concello das Pontes de García Rodríguez;
***O Bidueiral**, lugar da parroquia de Roupar, no concello de Xermade.

## Véxase tamén
### Outros artigos
Assemblea Nacional Catalana

[miniatura|[Estelada|Bandeira estelada colgada no paseo de Gracia durante a manifestación da Diada de 2012.]]
A **Assemblea Nacional Catalana** (en galego "Asemblea Nacional Catalá") ou **ANC**, tamén coñecida como ***Moviment per la Independència*** (en galego "Movemento pola Independencia"), é unha organización popular, unitaria, plural e democrática que ten como obxectivo recuperar a independencia política de Cataluña mediante a constitución dun Estado de dereito, democrático e social.

## Historia
O embrión da organización orixinouse durante a ''Conferència Nacional per l'Estat Propi* (*Conferencia Nacional polo Estado Propio*) que se celebrou o 30 de abril de 2011 en Barcelona (Cataluña), á que asistiron 1.500 persoas. Nesa conferencia elixiuse o *Consell permanent* (*Consello permanente*) formado por Aureli Argemí, Enric I. Canela, Carles Castellanos, Josep Cruanyes, Josep Dalmau, Miquel Esquirol, Patrícia Gabancho, Julià de Jòdar, Joel Joan, Enric Larreula, Lluís Llach, Josep Maria Murià, Ferran Requejo, Francesc Ribera, Pep Riera, Blanca Serra, Eva Serra, Jordi Solé, Josep Maria Terricabras, Quim Torra, Ricard Torrents, entre outros; así como tamén o *secretariado provisional'', composto por Alfred Bosch, Miquel Strubell, Miquel Sellarès, Jaume Soler, entre outros

A asemblea constituínte da ANC tivo lugar o 10 de marzo de 2012 no Palau Sant Jordi de Barcelona, aprobándose os estatutos, o regulamento interno e a folla de ruta cara á independencia.

Organizou a Manifestación "Catalunya, nou estat d'Europa", que se celebrou na Diada de Cataluña de 2012 e á que asistiron 1,5 millóns de persoas. A súa presidenta, Carme Forcadell, dixo que «o 12 de setembro, o Goberno deberá empezar a traballar pola Independencia de Cataluña».

## Notas
## Véxase tamén
### Ligazóns externas
*Páxina web da Assemblea Nacional Catalana
Descontinuidade (xeoloxía)

miniatura|Capas mecánicas da Terra (non está a escala).
miniatura|Capas mecánicas da Terra a escala.
miniatura|Capas compositivas da Terra (non está a escala).
miniatura|Capas compositovas da Terra a escala.
En xeoloxía o termo **descontinuidade** (ou **superficie de descontinuidde**) úsase para designar os límtes, especialmente no interior da Terra, entre capas con rochas de densidades diferentes (as denominadas **descontinuidades de densidade** ou **descontinuidades sísimicas**), pero tamén para designar diferentes facies sedimentarias.

Distínguense catro descontinuidades no interior da Terra:

* Descontinuidade de Conrad
* Descontinuidade de Mohorovičić
* Descontinuidade de Gutenberg 
* Descontinuidade de Lehmann

Tamén hai catro descontinuidades relativas a capas de rochas distintas:

Neste caso, descontinuidade é o do contacto ou límite entre as unidades litoestratigráficas, marcada por un significativo hiato, ou sexa, un período en que houbo erosión ou non deposición, e que se denomina máis específica e apropiadamente discordancia, e que pode clasificarse como:

* **Descontinuidade angular:** Inicialmente houbo un depósito dun material que foi litificado ou non, e que sufriu abalos sísmicos cambiando a súa configuración inicial. Posteriormente, houbo unha nova deposición que xerou novas rochas diferentes.
* **Descontinuidade litolóxica:** Descontinuidade dunha capa de rocha sedimentaria sobre unha rocha metamórfica ou ígnea.
* **Descontinuidade erosiva:** Durante o hiato ocorren diversos procesos erosivos, formando unha superficie de erosión. Posteriormente os sedimentos da rocha máis nova se depositan normalmente.
* **Desconinuidade paralela:** Sucesión de sedimentos paralelos sen superficie erosiva, que só pode ser identificada coa análise do contido fosilífero.

## Véxase tamén 
* Discordancia (xeoloxía)
Heat Capacity Mapping Mission

**Heat Capacity Mapping Mission**, tamén coñecido polo seu acrónimo **HCMM**, como **Explorer 58** e como **AEM-A** (*Applications Explorer Missions-A*), foi un satélite científico da NASA lanzado o 26 de abril de 1978 desde a base Vandenberg da Forza Aérea a bordo dun foguete Scout F.

## Notas 
## Véxase tamén 
### Ligazóns externas 
* Produtos de datos da misión HCMM no USGS
Julian Huxley

[200px|miniatura|[Thomas Henry Huxley|Thomas Henry e Julian Huxley en 1895.]]
**Julian Sorell Huxley**, nado en Londres o 22 de xuño de 1887 e finado o 14 de febreiro de 1975, foi un biólogo, escritor, humanista e internacionalista británico, coñecido polas súas contribucións á popularización da ciencia a través de libros e conferencias. Foi o primeiro director da Unesco e foi nomeado cabaleiro británico en 1958.

Huxley formaba parte dunha familia distinguida. O seu irmán era o escritor Aldous Huxley, e era medio irmán doutro biólogo, o premio Nobel Andrew Huxley; o seu pai foi o escritor e editor Leonard Huxley; e o seu avó paterno foi o biólogo Thomas Henry Huxley, famoso por ser colega e apoiar a Charles Darwin. O seu avó materno foi o académico Tom Arnold.
## Véxase tamén
A Igrexa, Somede, As Pontes de García Rodríguez

**A Igrexa** é un lugar da parroquia de Somede no concello coruñés das Pontes de García Rodríguez na comarca do Eume. Segundo o INE en 2014 tiña tres habitantes (dous homes e unha muller).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Mamede de Somede.

## Lugares e parroquias 
### Lugares de Somede 
### Parroquias das Pontes de García Rodríguez 
## Notas
Descontinuidade

O termo **descontinuidade** pode referirse a:

* *Matemáticas*
** **Descontinuidade dunha función**: pode ocorrer que unha función non sexa continua en todo o seu dominio de definición; se unha función non é continua nun punto, dise que a función ten unha **descontinuidade** nese punto e que a función é **descontinua**.
* *Filosofía*
** **Descontinuidade** úsase en filosofía da historia principalmente para contrarrestar a noción dun progreso continuo da ciencia, a cal sempre se 
desenvolvería de forma unidireccional.

* *Física*
** **Descontinuidade física** dun medio heteroxéneo é unha rexión de medida cero onde unha determinada magnitude física constante por rexións cambia de valor.
** **Descontinuidade temporal**
* *Psicoloxía* 
** **Descontinuidade** úsase en psicoloxía social para denominar a transformación dos procesos psicolóxicos dos individuos como consecuencia da súa participación en grupos ou colectivos.

; Xeoloxía
** **Descontinuidade** é termo usado en xeoloxía para designar os límtes, especialmente no interior da Terra, entre capas con rochas de densidades diferentes (as denominadas **descontinuidades de densidade** ou **descutinuidades sísimicas**) pero tamén para designar diferentes facies sedimentarias, aínda que estas úlimas denomínase máis específica e apropiadamente '''discordancias.

## Véxase tamén 
* Descontinuidade (xeoloxía)
* Discordancia (xeoloxía)
Rexión de Chūbu

A **rexión de Chūbu** é unha das 8 que compoñen o territorio do Xapón, ocupando a parte central da illa de Honshu. Ten unha poboación de 23.575.736 habitantes, e unha superficie de 72.572'34&nbsp;km², co cal a densidade de poboación da rexión é de 324,85 hab./km².

Chūbu pode traducirse como "rexión central". Está dividida en 9 prefecturas: Aichi, Fukui, Gifu, Ishikawa, Nagano, Niigata, Shizuoka, Toyama e Yamanashi. As cidades máis poboadas da rexión son:
* Nagoia - 2.257.249
* Niigata - 812.105
* Hamamatsu - 808.345
* Shizuoka - 715.927

Nagoia é a cuarta cidade máis grande do Xapón, que organizou en 2005 unha Exposición Internacional que acolleu 22 millóns de visitantes.

A rexión ten o mar do Xapón nunha beira e o océano Pacífico na outra. Esas zonas costeiras teñen un clima semellante ó Mediterráneo. No centro da rexión érguense algunhas das montañas máis altas do país, como o monte Fuji, onde se aturan nevaradas intensas. Nagano acolleu a celebración dos Xogos Olímpicos de Inverno en 1998.

Chūbu acolle algunhas das industrias mais salientables do país, como é o caso de Toyota Motor Corporation, a empresa que máis coches fabrica no mundo.
Cannabis indica

250px|miniatura|Unha planta de Cannabis Sativa Indica.

A **Cannabis Sativa Indica** xorde da adaptación da planta orixinal aos climas montañosos de Asia Central. A súa principal característica é a súa rápida floración, debida á rápida chegada do inverno nestes climas. Son plantas máis pequenas cás Cannabis sativas sativas e máis robustas, con follas máis escuras e de folíolos máis grosos cás sativas e que xeran un gran gomo na copa. Ó fumar as súas flores conséguese un efecto relaxante e incluso narcótico.

É difícil atopar variedades índicas puras xa que o que máis se dá son os chamados "híbridos" (mesturas entre índicas e sativas). Exemplo de variedades índicas puras son a Northern Lights e a Hindu kush.
Cannabis ruderalis

As **Cannabis Sativas Ruderalis** son plantas polo xeral pequenas e teñen a característica de non depender do fotoperíodo para florecer. Tamén cabe destacar unha menor concentración en THC e CBD.

Referente ao seu interese na cannabicultura, é apreciada porque se utiliza para facer xenéticas e experimentar así coas súas vantaxes, comprobando as súas propiedades e os posibles trazos favorables das xeracións sucesivas. É posible cruzalas con variedades índicas ou sativas, de maior psicoactividade, obtendo plantas de alto contido en THC cun período de crecemento e floración moi curto. As plantas conseguidas con estes cruces reciben o nome de "autoflorecentes" (florecen por idade non polas horas de luz que reciban) como por exemplo as variedades Lowrider o White Dwarf.

## Véxase tamén 
### Outros artigos 
* *Cannabis indica*
* *Cannabis sativa*
Cannabis sativa subsp. sativa

A '''*Cannabis sativa* subsp. *sativa*''' é o resultado da adaptación da planta orixinal ás latitudes tropicais. Ten unha floración lenta por mor do longo verán tropical.

Trátanse de grandes plantas con moitas ramificacións, con follas de foliolos longos e estreitos, e dun verde máis claro ca o das súas curmás índicas. En diferenza á Cannabis índica o efecto da Cannabis sativa é estimulante e pode chegar a ser psicodélico. É difícil atopar variedades sativas puras xa que o que máis dase son os chamados "híbridos" (mesturas entre índicas e sativas); exemplo de variedades sativas puras son a Kalimist e a Hawaiian Snow.
Red Lights

***Red Lights*** é un filme hispano-estadounidense dirixido por Rodrigo Cortés que se estreou no 2012. Está protagonizado por Robert De Niro, Sigourney Weaver e Cillian Murphy.

## Sinopse 
A historia céntrase nunha psicóloga e no seu axudante, que estudan as actividades paranormais para tentar descubrir que en realidade non o son. Ámbolos dous tratan de investigar a un afamado psíquico que volveu á actuar despois de trinta anos retirado.

## Personaxes 
* Robert De Niro como Simon Silver
* Sigourney Weaver como Margaret Matheson
* Cillian Murphy como Tom Buckley
* Joely Richardson como Monica Handsen
* Elizabeth Olsen como Sally Owen
* Craig Roberts como Ben
* Toby Jones como Dr. Paul Shackleton
* Burn Gorman como Benedict Cosell

## Notas
Reign of Fire

***Reign of Fire*** é un filme dirixido por Rob Bowman que se estreou no 2002. Coproducido polos Estados Unidos, o Reino Unido e Irlanda.

## Sinopse 
No Londres actual, Quinn, un neno de 12 anos, esperta por erro a un enorme dragón do seu letargo de séculos. Vinte anos máis tarde, poden apreciarse as devastadoras consecuencias do paso da besta e dos seus vástagos na práctica totalidade do planeta. Os dragóns son seres extremadamente intelixentes, moi evolucionados e non teñen ningunha intención de compartir a Terra cos humanos. Quinn (Christian Bale) fíxose maior e agora é Xefe de Bombeiros. A súa tarefa é manter lonxe ós monstros e defender unha pequena comunidade que loita pola supervivencia. No medio deste caos aparece Van Zan (Matthew McConaughey), un americano que afirma saber como acabar cos dragóns e salvar á humanidade.

## Personaxes 
* Christian Bale como Quinn Abercromby
* Matthew McConaughey como Denton Van Zan
* Gerard Butler como Creedy
* Izabella Scorupco como Alexandra Jensen
* Alice Krige como Karen Abercromby
* Scott Moutter como Jared Wilke
* David Kennedy como Eddie Stax
* Alexander Siddig como Ajay

## Galardóns e nomeamentos 
* 2002: Festival de Cine Fantástico de Sitges: Mellores efectos especiais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Descontinuidade de Mohorovičić

[miniatura|250px|A descontinuidade de [Andrija Mohorovičić|Mohorovičić está marcada coa letra "**A**".]]
A **descontinuidade de Mohorovičić**, ás veces chamada **descontinuidade M** ou simplemente **moho**, é unha zona de transición entre a codia e o manto terrestres. Sitúase a unha profundidade media duns 35&nbsp;km, podendo encontrarse até 70&nbsp;km de profundidade baixo os continentes ou a tan só 10&nbsp;km baixo os océanos. Ponse de relevo cando as ondas sísmicas P e S aumentan bruscamente a súa velocidade. Constitúe a superficie de separación entre os materiais rochosos menos densos da codia, formada fundamentalmente por silicatos de aluminio, calcio, sodio e potasio, e os materiais rochosos máis densos do manto, constituído por silicatos de ferro e magnesio.

## Véxase tamén 
### Outros artigos 
* Andrija Mohorovičić
* Descontinuidade de Conrad
* Descontinuidade de Gutenberg
* Descontinuidade de Lehmann
* Discordancia (xeoloxía)
Aleksandr Nikolaevich Iakovlev

**Aleksandr Nikolaevich Iakovlev** (en ), nado no oblast de Yaroslavl o 2 de decembro de 1923 e finado en Moscova o 18 de outubro de 2005, foi un académico da Academia de Ciencias de Rusia e un político soviético.

## Traxectoria 
Procedente dunha familia labrega, Iakovlev serviu no Exército Vermello durante a segunda guerra mundial, resultado ferido de gravidade durante o asedio alemán de Leningrado. Ingresou no PCUS en 1944, traballou en diversas publicacións do partido e estivo á fronte do departamento de ideoloxía e propaganda do partido de 1969 a 1973. En 1972 publicou un artigo no que criticaba o antisemitismo soviético e chauvinismo ruso o que suscitou a condena do Poliburo, a súa destitución dos cargos no partido e o seu nomeamento como embaixador no Canadá, onde permaneceu dez anos e fixo amizade con Pierre Trudeau. En 1983 acompañou a Mikhail Gorbachev que como ministro de agricultura visitaba o Canadá e algunhas semanas despois como consecuencia da intervención deste volveu á URSS como director do Instituto de Economía Mundial e de Relacións Internacionais (1983-1985). Coa chegada de Gorbachev ao poder Iakovlev converteuse no seu conselleiro, foi membro do Politburo (1987-1990) e do Secretariado (1986-1990) do Partido Comunista da Unión Soviética. Foi o ideólogo do Partido, a mesma posición que ata a súa morte en 1982 tivera Mikhail Suslov; recibiu o nome de "pai da glasnost por estar considerado a forza intelectual detrás do programa de reformas que Mikhail Gorbachov realizou coa glasnost e a perestroika. Despois da caída da URSS formou e presidiu o Partido da Socialdemocracia Rusa (1995-2002) Presidente da Comisión para a rehabilitación das vítimas da represión política (1992-2005).

Logo de décadas de negar oficialmente calquera protocolo secreto no Pacto Ribbentrop-Molotov de 1939 coa Alemaña nazi, Iakovlev dirixiu unha comisión que investigou a existencia de tales protocolos e en decembro de 1989 concluíu que realmente existiran.

## Notas
A Uceira, Somede, As Pontes de García Rodríguez

**A Uceira** é un lugar da parroquia de Somede no concello coruñés das Pontes de García Rodríguez na comarca do Eume. Segundo datos do INE, no ano 2014 estaba despoboado.
## Lugares e parroquias 
### Lugares de Somede 
### Parroquias das Pontes de García Rodríguez
César Vallejo

**César Abraham Vallejo Mendoza**, nado en Santiago de Chuco o 16 de marzo 1892 e finado en París o 15 de abril 1938, foi un poeta peruano, considerado o maior poeta da historia do seu país xunto cos seus compatriotas Martín Adán, Oquendo de Amat e César Moro. É un dos máis fecundos expoñentes dos movementos literarios de vangarda no Perú.

## Traxectoria 
Fillo de Francisco de Paula Vallejo Benítez e de María de los Santos Mendoza Gurrionero. Contraeu matrimonio con Georgette Philippart.

## Obra 
* *Los Heraldos Negros*
* *Poemas humanos* (póstuma)
* *España, aparta de mí este cáliz*
* *Trilce*
* *Escalas melografiadas* (Lima, 1923) 
* *Fabla salvaje* (Lima, 1923) 
* *Hacia el reino de los Sciris* (1928) 
* *El Tungsteno* (Madrid, 1931) 
* *Paco Yunque* (1931)

## Véxase tamén 
### Ligazóns externas 
* Obra poética completa de César Vallejo .
* Narrativa completa: Novelas y cuentos. Escalas, Fabla Salvaje, El Tungsteno etc. .
* Biografía y selección de poemas .
* Santiago Amón habla sobre Vallejo en TVE .
* Seis poemas ilustrados de César Vallejo .
* Libros publicados de César Vallejo .
* Hoy me gusta la vida mucho menos en la voz de César Calvo  .
* Poemas humanos, Colección Crux, Poesía de Latinoamérica .